Aarhuus Stifts-Tidende, 1845-04-02
J disse Dage have Kjøbmand og Ritmester J. R. Hansen, Senator Nielsen, Grosserer Andr. Christiansen og Advocat Blaunfeldt i Flensborg opfordret deres øvrige Medborgere, som føle varmt forStadens og Fædrelandets Vel, til at undertegne efterstaaende allerunderdanigste Adresse til Hs. Maj. Kongen: "Allerdurchlauchtigste, stormægtigste, allernaadigste Konge og Herre, J Løbet af indeværende Aarhundrede er Deres Majestæts trofaste Kjøbstad Flensborg bleven truffen af haarde Slag, hvilke have nedtrykket denne By fra sin høie Handelsflor til dens nuværende, lave Standpunkt. Flensborg var i Begyndelsen af det 19de Aarhundrede en ved Handel, Skibsfart og Fabrikker, navnlig ved flere end 200 Brænderier, blomstrende Stad. Krigen, med England berøvede Flensborg den største Deel af dens Handelsflaade; Aftrædelsen af Norge satte Fleertallet af dens Brænderier ud af Virksomhed. Flensborg nedsank fra sin Velstand. Jkkun Jndvaanernes virksomme Aand har holdt Flensborg, paa dens nuværende Standpunkt; thi Tidsomstændighederne have ikke begunstiget Flensborg. Den vestindiske Handel nedsank Aar for Aar og behøvede, som den endnu behøver, kraftig Understøttelse fra Regjeringens Side. Den Kiel=Altonaer Jernbane knyttede Holsteen til Hamborg, og unddrog Flensborg en stor Deel af sin Handel med de danske Øer, som nu har taget Veien over Kiel. Saaledes har Flensborg intet Mere at tabe, hvis denne Stad ikke skal synke endnu dybere, og derfor vil Deres Majestæt allernaadigst forlade undertegnede Borgere og Jndvaanere i Flensborg, naar de ved en Ulykke, som paany truer denne Stad, henvende sig til Deres Majestæt og naadig Afværgelse. Denne truende Ulykke er det i den sidste Tid foreslaaede Anlæg af en Jernbane fra Rendsborg til Flensborg. Denne Jernbane, anlagt paa den magre Ryg af det lange, smalle, lille Land, vilde lænkebinde Hertugdømmet Slesvig til Hamborg. Fra begge Sider vilde Frugterne af Land- og Stadbeboernes Sveed og Arbeide finde deres Vei af Banen til Hamborg, altsaa unddrages Landet. Men Staden Flensborg vilde lide meest derved. Den korte Erfaring af et halvt Aar lærer, at ved den Kiel=Altonaer Jernbane har Kiels Handel lidt i det Store som i det Smaa; men dette vilde i et langt større Maal blive Tilfældet med Flensborg, netop fordi her hersker mere Handel. Det er en Erfaringssætning, at en stor Stad ved Enden af en Jernbane vinder ved denne i samme Grad som de mindre ved Banen liggende Stæder tabe. Dette Tilfælde vilde her indtræffe. Flensborg, ved en Jernbane hendragen til Hamborgs Porte, vilde ingen Kamp udholde med denne mægtige Stad, Flensborgs directe og Detailhandel vilde faae det sidste Stød. Var Hamborg en kongelig dansk Stad, saa vilde vi tie og lide; thi den Flensborg unddragne Handel kom en anden dansk Stad tilgode, altsaa Deres kgl. Majestæts Stat; men Hamborg er Udlaand og derfor kunne vi ikke tie. Den størst mulige Emancipation fra Hamborg, Forøgelsen af den directe Handel er Flensborgs Bestræbelse, er Betingelsen for Landets Velstand; derfor tragter Flensborg med Grund efter at erholde Handelsveie, som gjøre Hertugdømmet Slesvig til Østens og Vestens Centralpunkt. Jkkun Ubekjendtskab med vore Handelstilstande, og med Hvad der mangler os, kunde have bevæget ellers agtværdige Personligheder til at træde i Spidsen for et Foretagende, der udentvivl vil være Flensborg, Hertugdømmet Slesvig, og en stor Deel af den danske Stat fordærveligt. Men Deres kongl. Majestæts Viisdom er vort Skjold; til Deres Majestæt sætte vi vor Tillid, og i denne Tillid vove vi med Ærefrygt at bede, at det allern. maa behage Deres Kgl. Majestæt: allerhøist ikke at indvillige paa et Andragende om "Meddelelse af Concession til Anlæggelsen af en "Jernbane fra Flensborg til Rendsborg." Flensborg i Marts 1845.